Les XIX Olimpíades Escolars arranquen a Burjassot l’1 de juny
2025-07-24

Les instal·lacions esportives de Burjassot viuran, de l’1 al 16 de juny, dies d’intensa activitat en els quals el futbol 8, el futbol sala, l’handbol, el tennis, l’atletisme o la gimnàstica rítmica i aeròbica i la natació, entre altres disciplines esportives, van a inundar cadascun dels seus racons.

Ho van a fer en la celebració de les XIX Olimpíades Escolars que, de la mà de la Regidoria d’Esports, dirigida per Manuel Pérez Menero, van a mostrar la bona salut de l’esport municipal i l’ampli ventall de modalitats esportives que es practiquen a Burjassot des de les Escoles Esportives Municipals i des dels diferents clubs.

Les olimpíades arrancaran l’1 de juny amb l’inici de la competició en la qual van a participar, a més dels equips de les Escoles Esportives, els de els Col·legis Regina Carmeli, Natividad La Fontaine i el Liceu Francés, a més de les Sitges CF, Torrefiel i Quart.

En el cas dels clubs esportius, no faltaran a la seua cita amb les Olimpíades el Burjassot CF, Les Sitges CF, el Sporting Rocafort, el Rocafort, l’Avant Paterna, l’Alboraia i el Sant Marcelino, sense oblidar-nos del Club d’Atletisme El Sitges, el Bàsquet Andros, el de Gimnàstica Rítmica l’Almara, l’Handbol Els Sitges Burjassot – Handbol Burjassot, l’Atlantis Sincro, el de Tennis Burjassot i el de Karate Funakoshi. Estaran presents també ADERES, l’Agrupació Local d’Àrbitres i els equips de bàsquet de Dominicas i del CEIP El Pouet-Ntra. Sra. dels Desemparats de Burjassot.

A més de les diferents competicions, dins de les Olimpíades Escolars tindran lloc diferents exhibicions, tant de menuts com de majors, ja que les Escoles Esportives ofereixen una oferta esportiva per a totes les edats.

Així, la primera exhibició serà en divendres 10 de juny en el Pavelló Cobert, on a les 19:30 hores saltaran a la lona les i els alumnes de Karate. També en el Pavelló, el dilluns 13 de juny, a partir de les 19 hores, serà l’exhibició dels cursos d’adults: gimnàstica de majors i de manteniment, pilates, ioga, yogalates, taichí, zumba i els xics i xiques de ball esportiu.

El dimarts 14 de juny l’exhibició serà tant en el Poliesportiu Municipal, amb les alumnes de patinatge, com en el Pavelló Cobert, del curs de gimnàstica aeròbica. Serà sobre les 18 hores. Acomiadaran les exhibicions les xiques de gimnàstica rítmica el dimecres 15 de juny a partir de les 18 hores en el Pavelló.

En el cas d’Atletisme, els dies 6, 7 i 8 de juny seran els que es podrà veure l’evolució dels alumnes mentre que en el cas del tennis, la seua competició serà els dies 2, 3, 7, 8, 9, 10, 14 i 15 de juny. Finalment, les xiques de natació sincronitzada obriran la Piscina Coberta perquè els veïns de Burjassot puguen veure el seu treball el dissabte 25 de juny.